Source: https://www.riigiteataja.ee/akt/31534
Timestamp: 2018-11-19 09:49:09+00:00

Document:
Maakatastriseaduse § 20 muutmise seadus – Riigi Teataja
Maakatastriseaduse § 20 muutmise seadus
RT I 1997, 16, 261
26.02.1997 otsus nr 86
Vastu võetud 13.02.1997
Maakatastriseaduse (RT I 1994, 74, 1324; 1995, 29, 356; 59, 1006; 1996, 36, 738) §-s 20 tehakse järgmised muudatused:
1) lõiget 4 täiendatakse pärast esimest lauset lausega järgmises sõnastuses: «Käesoleva paragrahvi 5. ja 51. lõikes sätestatud juhtudel võib katastriüksust moodustada ka kohaliku omavalitsuse volitatud esindaja.»;
«(5) Maa tagastamisel, erastamisel, munitsipaliseerimisel ja riigi omandisse jätmisel võib moodustada katastriüksusi ja koostada maaüksuse plaane plaani- ja kaardimaterjali alusel ilma katastrimõõdistamiseta. Plaani- või kaardimaterjali alusel katastriüksuse moodustamist taotlev isik esitab kohalikule omavalitsusele kirjaliku nõustumise plaanil või kaardil määratud maatüki piiri ja pindalaga. Katastriüksus moodustatakse katastripidaja määratud ning kohaliku omavalitsusega kooskõlastatud plaani- või kaardimaterjalil (krundiplaan, krundijaotusplaan, maadearvestusplaan, fotoplaan, ortofotoplaan, digitaalkaart või muu). Sobiva plaani- või kaardimaterjaliga varustab kohalikku omavalitsust katastripidaja. Kohalik omavalitsus määrab plaanil või kaardil maaüksuse piiri ja pindala ning tema volitatud esindaja näitab maa taotlejale ja piirinaabritele plaanil või kaardil kätte maaüksuse piirid. Maa taotleja või piirinaabri nõudel koostatakse piiriprotokoll vastavalt käesoleva paragrahvi lõikele 5.1»;
3) paragrahvi täiendatakse lõigetega 51, 52, 53, 54 ja 55 järgmises sõnastuses:
«(51) Kui isiku kasutuses oleva maaüksuse piiri muudetakse või maaüksuse piir määratakse vastavalt Eesti Vabariigi maareformi seaduse (RT 1991, 34, 426; RT I 1996, 41, 796) § 7 5. lõikele, § 9 9. lõikele, § 10 3. lõikele või § 221 6. lõikele, koostab kohaliku omavalitsuse volitatud esindaja või vannutatud maamõõtja või vastavat litsentsi omav isik looduses piiriprotokolli, millele kirjutavad alla maa taotleja ja piirinaabrid. Piirinaabrite allkirjad tõestab piiriprotokolli koostaja. Kohalik omavalitsus teatab maa taotlejale ja piirinaabritele piiriprotokolli koostamise aja ja koha. Piiriprotokollis kirjeldatakse piiri ja piiripunkte ning nende asukohti püsiobjektide suhtes. Maa taotleja lisab piiriprotokollile maaüksusel paiknevate ehitiste loetelu ning kirjaliku kinnituse, et kõik maatükil paiknevad ehitised kuuluvad temale, või kokkuleppe hoonestusõiguse seadmise kohta. Kui maa taotleja on ehitiste koosseisu ja omandiõiguse kohta esitanud tegelikkusele mittevastavaid andmeid, kannab ta vajalike korrektuuride tegemisega seotud kulud. Piiriprotokolli koostamise eest tasub isik, kelle nõudel piiriprotokoll koostati, kui ei lepita kokku teisiti. Piiriprotokolli koostamise tasu kehtestab kohalik omavalitsus. Kui piiriprotokolli koostamisele kutsutud isik ei ilmu või keeldub piiriprotokollile alla kirjutamast, loetakse katastriüksus moodustatuks kohaliku omavalitsuse määratud piirides.
(55) Katastriüksuse moodustamine plaani- ja kaardimaterjali alusel toimub Vabariigi Valitsuse kehtestatud korras. Nimetatud korra kehtestab Vabariigi Valitsus kolme nädala jooksul, alates käesoleva seaduse jõustumisest. Katastriüksuse registreerimisel maakatastris ja kinnistusraamatus lisatakse kandele märge «Katastriüksus moodustatud plaani alusel».»;
4) lõikest 9 jäetakse välja sõnad «ja 4».

References: § 20
 § 20
 § 7
 § 9
 § 10
 § 221